
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
ПРОТОКОЛ
ОТ ПРЕДСЕДАТЕЛСКИ СЪВЕТ КЪМ ОБЩИНСКИ СЪВЕТ ЗЛАТОГРАД

                   На 05.11.2024 година в залата на Общински съвет Златоград, от 19.30 часа се състоя Председателски съвет на основание чл. 19 и чл. 20 от Правилника за организацията и дейността на Общински съвет Златоград, неговите комисии и взаимодействието му с общинска администрация.

                   Председателският съвет е свикан от Председателя на ОбС Златоград  за разглеждане на постъпило искане от Кмета на Община Златоград с Наш вх. № ОС- 1164/ 04.11.2024 година, относно: Насрочване на извънредно заседание на Общински съвет Златоград и определяне на Дневния ред на предстоящото редовно заседание на ОбС Златоград, което ще се проведе на 12.11.2024 година. На заседанието присъстваха председателят на ОбС и председателите на постоянни комисии към ОбС Златоград: Емилия Кръстева, Веселин Иванов, Йорданка Романова, Жечка Хаджийска и Невена Александрова и Антон Симеонов.

               Гласува се следният 
Дневен ред:
1. Писмо от Кмет на Община Златоград с изх.№ 61-00-584/04.11.2024г., по вх. № ОС-1164/04.11.2024г., относно: Насрочване на извънредно заседание а Общински съвет Златоград.

2. Определяне на Дневен ред за редовно заседание на Общински съвет Златоград, което ще се проведе на 12.11.2024 година .

3. Други.

Гласували:     „За“ -6 ,   „Против“ – 0,     „Въздържал се“  - 0
По първа точка от Дневния ред:

1.
Писмо от Кмет на Община Златоград с изх.№ 61-00-584/04.11.2024г., по вх. № ОС-1164/04.11.2024г., относно: Насрочване на извънредно заседание а Общински съвет Златоград.

             Г- жа Кръстева запозна присъстващите с писмото от Кмета на Община Златоград с изх.№ 61-00-584/04.11.2024г., по вх. № ОС-1164/04.11.2024г., относно: Насрочване на извънредно заседание а Общински съвет Златоград.
            Г- жа Романова: Г-н Янчев не е изпълнил наше решение за изготвяне на Регистър на дупките, което ОбС прие в този мандат и в нашите мотиви изложихме виждане, че с такъв регистър всеки ще може да следи за качество и ще има граждански контрол. До момента ние нямаме такъв регистър.

          Г- жа Хаджийска: При факта, че днес имаме изключително важни въпроси за разрешаване, кметът за пореден път не присъства на заседание, а иска извънредно заседание. При това безхаберие за целевите средства и обявено редовно , да иска извънредно е недопустимо.
         Г- жа Александрова: Аз ще се въздържа да се свиква извънредно заседание, тъй като ОбС не спира да има комисии и заседания, какво налага спешно свикване? Ако имаше нужда, ако не кмета, то някой представител на администрацията щеше днес да постави този въпрос .
          Г- жа Кръстева: Подкрепям Ви, колеги, демонстративното поведение на Кмета, показва отношението му не само към ОбС, но и към гражданите на общината ни. На 11.11.2024 година ще се проведе ПК по бюджет и финанси, на 12.11.2024 година ще се проведе редовно заседание на ОбС. Чисто оперативно не виждам необходимостта от свикване на извънредно заседание при такава честота на провеждане на комисии и сесии. Кметът не ни уведомява за причините за отсъствие, като демонстративно показва, че това не го касае.

         Г- н Симеонов: Предлагам да подложим на гласуване писмото Златоград с изх.№ 61-00-584/04.11.2024г., по вх. № ОС-1164/04.11.2024г., относно: Насрочване на извънредно заседание а Общински съвет Златоград.

         Г- жа Кръстева: Който е съгласен да се насрочи извънредно заседание на ОбС Златоград по искане на кмета на Община Златоград по писмо с изх.№ 61-00-584/04.11.2024г., по вх. № ОС-1164/04.11.2024г, моля да гласува с вдигане на ръка:
             Гласували:     „За“ -0  ,   „Против“ – 6,     „Въздържал се“  - 0

         Г- жа Кръстева:  Не се приема.

            По втора точка от Дневния ред: Председателският съвет разгледа постъпили  материали от проведените съвместни заседания на ПК , проведеното заседание на ПК по УТЕ и материали, които ще се разгледат на предстоящо заседание на ПК по бюджет и финанси, което ще се проведе на 11.11.2024 година и се предложи следният проект на
ДНЕВЕН  РЕД:

За редовно заседание на  ОбС – на 12.11.2024 г.  (вторник) от 15:30 ч., което ще се проведе в залата на Общински съвет – Златоград.

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.09 - 30.09.2024 г; 

1.2. Писмо от  Управителя на МБАЛ „Проф. д-р Асен Шопов” ЕООД  гр. Златоград с вх. № ОС-1135/24.10.2024г., относно: Лицензия за използване на източници на йонизиращи лъчения за медицински цели;

1. Информации - отчети за изпълнение на бюджета към 30.09.2024г. трето тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

2. Докладна записка от кмета на Община Златоград с изх. № 61-00-552/07.10.2024г., по вх. № ОС-1078/07.10.2024г., относно: Процедура по замяна и чл.15 от Закона за устройство на територията за УПИ ІV-1541, кв. 116 по ПУП на гр. Златоград по молба на А. С. М.
3. Докладна записка от кмета на Община Златоград с изх. № 61-00-553/07.10.2024г., по вх. № ОС-1077/07.10.2024г., относно:  Процедура по чл.15 от Закона за устройство на територията за УПИ VІІ, кв.106 по ПУП на гр. Златоград и прекратяване на съсобственост в ПИ 31111.34.523 по Кадастрална карта на гр.Златоград по молба на Ф. Т.;

4. Докладна записка от кмета на Община Златоград с изх. № 61-00-535/18.09.2024г., по вх. № ОС-1016/19.09.2024г., относно: Поземлен имот с идентификатор 31111.31.181, по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 343 кв.м. (триста четиридесет и три квадратни метра), за който се отрежда УПИ II, кв. 20 по ПУП на гр. Златоград, на основание чл. 35, ал. 3 от Закона за общинската собственост.;

5. Докладна записка от кмета на Община Златоград с изх. № 61-00-572/25.10.2024г.,  по вх.№ ОС – 1138/25.10.2024г., относно: Продажба на поземлен имот с идентификатор 31111.33.848 по КК на гр. Златоград, за който имот е отреден УПИ XIV – Обществено обслужване, кв. 34 по ПУП на гр. Златоград, на основание чл. 35, ал. 3 от Закона за общинската собственост;

6. Докладна записка от кмета на Община Златоград с изх. № 61-00-534/18.09.2024г., по вх. № ОС-1014/18.09.2024г., относно: Учредяване право на пристрояване за обект: „Пристройка към жилищна сграда“ в УПИ ХІV-484, кв.48 по ПУП на с. Старцево;
7. Докладна записка относно: Заявление с вх.№ 53-00-693/09.09.2024 г. от „Н******* И******“ *****, постъпила от кмета на Община Златоград с изх. № 61-00-593/05.11.2024 г., по вх.№ ОС-1102/05.11.2024 г..

8. Одитен доклад на Сметна палата № 0400311324 за извършен финансов одит на консолидирания годишен финансов отчет на Община Златоград за 2023 година;
9. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.08 - 30.09.2024г.;

9.1 Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.05 - 31.07.2024г. – отложени от редовно заседание с искане за по-подробно представяне на информация по представените справки, изпратено искане от Председателя на общински съвет с изх.№ ОС-1153/31.10.2024г.
10. Докладна записка от кмета на Община Златоград с изх. № 61-00-568/21.10.2024г., по вх. № ОС-1124/21.10.2024г., относно: Промяна на Програмата за капиталовите разходи на Община Златоград за 2024 г., във връзка с постъпила докладна записка от директора на СУ„Антим I“ гр.Златоград с вх.№ 21-00-300/01.10.2024 г. и  получени трансфери от МРРБ.

11. Предложение от кмета на Община Златоград с изх.№ 61-00-571/25.10.2024г., по вх. № ОС – 1136/25.10.2024г., относно: Промяна в разчета за капиталови разходи, финансирани с целева субсидия съгласно чл.53 от ЗДБРБ за 2024 г.

12. Докладна записка от кмета на Община Златоград с изх. № 61-00-570/23.10.2024г., по вх. № ОС-1124/21.10.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград;

13. Докладна записка от общинските съветници - Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС- 1155/31.10.2024г., относно: Актуализиране проектиране и КСС на обект –1177 от Приложение –3 към чл.107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 г.

14. Докладна записка от общинските съветници - Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС- 1070/04.10.2024г., относно: Награждаване на А. П. Б., по случай 21-ви ноември, празник на град Златоград за постигнати спортни постижения по джудо / японско бойно изкуство със състезателен характер/.
15. Искане относно: Предоставяне на информация във връзка с решение И 212/2024г. и И 238/2024г. на Общински съвет Златоград, с вх.№ ОС – 1179/ 05.11.2024г., постъпило от общинските съветници: Антон Симеонов, Александър Илийков, Веселин Иванов, Величко Сидеров, Емилия Кръстева,  д-р Ерол Чинар, Жечка Хаджийска,  Йорданка Романова, Невена Александрова и Станислав Гюнелиев.
16. Молби и жалби на граждани 
17. Питания.

18. Други. 

19. Докладна записка от Емилия Младенова Кръстева – Председател на Общински съвет Златоград с изх. № ОС – 1156/31.10.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно Правилника за реда и условията за отпускане на еднократна финансова помощ за новородено или осиновено дете на територията на община Златоград. 

20. Молби за отпускане на еднократна финансова помощ.

Гласували:     „За“ -6 ,   „Против“ – 0,     „Въздържал се“  - 0

Поради изчерпване на дневния ред заседанието на Председателския  съвет бе закрито.
1. Емилия Кръстева – Председател на ОбС 
2. Веселин Иванов – Председател на ПК по предотвратяване на конфликт 
3. Йорданка Романова- Председател на ПК по образование
4. Жечка Хаджийска – Председател ва ПК по проекти и социална политика

5. Невена Александрова – Председател на ПК по устройство на територията
6. Антон Симеонов – Председател на ПК по бюджет и финанси

